**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA:003-06/15-01/14

URBROJ:2158-60-45-15-02

Osijek, 23. prosinca 2015.

# SKRAĆENI ZAPISNIK

124. sjednice Vijeća Odjela (IV. sjednice Vijeća Odjela u akademskoj 2015./2016. godini) održane 23. prosinca 2015. u 12.00 sati u dvorani broj 9 Odjela za matematiku, Trg Ljudevita Gaja 6, Osijek.

**Nazočni članovi (25):**

Prof. dr. sc. Dragan Jukić, prof. dr. sc. Rudolf Scitovski, prof. dr. sc. Ninoslav Truhar, prof. dr. sc. Šime Ungar, izv. prof. dr. sc. Mirta Benšić, izv. prof. dr. sc. Krešimir Burazin, izv. prof. dr. sc. Zdenka Kolar-Begović, izv. prof. dr. sc. Ivan Matić, izv. prof. dr. sc. Domagoj Matijević, izv. prof. dr. sc. Kristian Sabo, doc. dr. sc. Dragana Jankov Maširević, doc. dr. sc. Mirela Jukić Bokun, doc. dr. sc. Ljerka Jukić Matić, doc. dr. sc. Darija Marković, doc. dr. sc. Tomislav Marošević, doc. dr. sc. Mihaela Ribičić Penava, doc. dr. sc. Nenad Šuvak, predstavnici suradnika: Jelena Jankov i Ivan Papić, predstavnik nastavnika: Josip Cvenić, predstavnici studenata: Dolores Begović, Toni Milas, Marijana Pravdić i Dino Škrobar i predstavnik ostalih zaposlenika: Goran Marković.

**Ispričani članovi (4)**

Prof. dr. sc. Antoaneta Klobučar, doc. dr. sc. Snježana Majstorović, doc. dr. sc. Ivan Soldo i doc. dr. sc. Zoran Tomljanović.

**Ostali nazočni (14):**

Dr. sc. Danijel Grahovac, dr. sc. Slobodan Jelić, dr. sc. Suzana Miodragović, dr. sc. Domagoj Ševerdija, mr. sc. Petar Taler, Luka Borozan, Darija Brajković, Ivana Crnjac, Rebeka Čorić, Mateja Đumić, Marija Kristek, Matea Puvača, Katarina Vincetić, Biljana Graša i Marija Sabo.

Pročelnica Odjela, izv. prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika 123. sjednice Vijeća Odjela od 3. prosinca 2015.
2. Godišnje izvješće pročelnika o radu i poslovanju Odjela za matematiku u akademskoj 2014./2015. godini
3. Prijedlog Odluke o izmjenama i dopunama Pravilnika o završnim radovima
4. Prijedlog Odluke o izmjenama i dopunama Pravilnika o diplomskim ispitima
5. Razrješenje i imenovanje člana Etičkog povjerenstva iz reda asistenata *(asistentica Ivana Crnjac umjesto doc. dr. sc. Ivana Solde)*
6. Prijedlog Statuta Studentskog zbora Odjela za matematiku Sveučilišta Josipa Jurja Strossmayera u Osijeku
7. Informacija o nacrtu prijedloga Pravilnika o nagrađivanju i pohvaljivanju studenata Odjela za matematiku
8. Razno

* *Anketa*

Dnevni red je jednoglasno usvojen.

**AD 1.**

*Usvajanje zapisnika 123. sjednice Vijeća Odjela od 3. prosinca 2015.*

Zapisnik 123. sjednice Vijeća Odjela *jednoglasno* je usvojen u cijelosti *(Prilog 1).*

**AD 2.**

*Godišnje izvješće pročelnika o radu i poslovanju Odjela za matematiku u akademskoj 2014./2015. godini*

Vijeće Odjela za matematiku *jednoglasno* je donijelo odluku o prihvaćanju Godišnjeg izvješća pročelnika o radu i poslovanju Odjela za matematiku u sastavu Sveučilišta Josipa Jurja Strossmayera u Osijeku u akademskoj 2014./2015. godini *(Prilog 2)*.

**AD 3.**

*Prijedlog Odluke o izmjenama i dopunama Pravilnika o završnim radovima*

Vijeće Odjela za matematiku *jednoglasno* je donijelo Odluku o izmjenama i dopunama Pravilnika o završnim radovima*(Prilog 3).*

**AD 4.**

*Prijedlog Odluke o izmjenama i dopunama Pravilnika o diplomskim ispitima*

Vijeće Odjela za matematiku *jednoglasno* je donijelo Odluku o izmjenama i dopunama Pravilnika o diplomskim ispitima *(Prilog 4).*

**AD 5.**

*Razrješenje i imenovanje člana Etičkog povjerenstva iz reda asistenata (asistentica Ivana Crnjac umjesto doc. dr. sc. Ivana Solde)*

Vijeće Odjela za matematiku *jednoglasno* je donijelo odluku **o razrješenju doc. dr. sc. Ivana Solde,** docenta Odjela za matematiku, **dužnosti člana Etičkog povjerenstva** iz reda asistenata na Odjelu za matematiku Sveučilišta Josipa Jurja Strossmayera u Osijeku i **imenovanju Ivane Crnjac, mag. math.,** asistentice Odjela za matematiku, **za člana Etičkog povjerenstva** iz reda asistenata na Odjelu za matematiku Sveučilišta Josipa Jurja Strossmayera u Osijeku *(Prilog 5)*.

**AD 6.**

*Prijedlog Statuta Studentskog zbora Odjela za matematiku Sveučilišta Josipa Jurja Strossmayera u Osijeku*

Vijeće Odjela za matematiku *jednoglasno* je prihvatilo Prijedlog Statuta Studentskog zbora Odjela za matematiku Sveučilišta Josipa Jurja Strossmayera u Osijeku *(Prilog 6).*

**AD 7.**

*Informacija o nacrtu prijedloga Pravilnika o nagrađivanju i pohvaljivanju studenata Odjela za matematiku*

Izv. prof. dr. sc. Mirta Benšić, pročelnica Odjela za matematiku informirala je prisutne o inicijativi Studentskog zbora Odjela za matematiku za izradom Pravilnika o nagrađivanju i pohvaljivanju studenata Odjela za matematiku te je ukratko upoznala prisutne o planiranim pohvalama i nagradama koje bi on sadržavao. Nacrt prijedloga Pravilnika o nagrađivanju i pohvaljivanju studenata Odjela za matematiku biti će poslan putem liste znanstveno na uvid i raspravu.

**AD 8.**

*Razno*

* *Anketa*

Doc. dr. sc. Dragana Jankov Maširević, predsjednica Povjerenstva za unaprjeđivanje i osiguranje kvalitete visokog obrazovanja na Odjelu za matematiku informirala je prisutne o potrebi uvođenja redovne godišnje studentske ankete temeljem preporuke Stručnog povjerenstva u postupku Reakreditacije Odjela za matematiku Sveučilišta Josipa Jurja Strossmayera u Osijeku. Drugi razlog je što Jedinstvena sveučilišna studentska anketa od ove godine više ne sadrži pitanja koja se odnose na kolegij.

Interne studentske ankete provodit će se putem ISVU sustava u razdoblju od 25. siječnja do 7. veljače 2016., a u slučaju malog odaziva taj rok bi se dodatno produžio. Anketa je u potpunosti anonimna.

Doc. dr. sc. Jankov Maširević prisutnima je prezentirala anketna pitanja. Izv. prof. dr. sc. Mirta Benšić, pročelnica Odjela za matematiku predložila je da se anketna pitanja pošalju na listu znanstveno te u roku tjedan dana svi koji žele pošalju svoje primjedbe i prijedloge doc. dr. sc. Dragani Jankov Maširević.

Izv. prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća Odjela u 12:40.

|  |  |
| --- | --- |
| **Zapisnik sastavila** | **Pročelnica Odjela za matematiku** |
|  |  |
|  |  |
| Marija Sabo | Izv. prof. dr. sc. Mirta Benšić |